— І гурткамі таксама. На базе Дома рамёстваў працуюць як традыцыйныя (кераміка, маляванка, вышыўка, ткацтва, габелен), так і новыя, напрыклад батлейка. Ідэя стварэння належыць Таццяне Петух, яна ёю і кіруе. Самі ствараюць батлейку, потым зоймуцца пастаноўкай. Першае прадстаўленне ўбачым, напэўна, 7 студзеня. Для дарослых працуе студыя па вязанні пруткамі і кручком. З 1 кастрычніка праходзяць заняткі па вакальна-харавым мастацтве.